open-index/open-wikipedia-markdown huggingface dataset:
Lissabonin pörssi

**Lissabonin pörssi** on pörssi Lissabonissa, Portugalissa. Se perustettiin vuonna 1769. Lissabonin pörssi on Euronext-pörssikonsernin tytäryhtiö, Euronext Lissabonin pörssi.

Se kuului vuodesta 2002 alkaen NYSE–Euronext-ryhmään, ensimmäiseen globaaliin osakepörssiin. Sekä Lissabonin että Porton pörssi olivat suljettuina Kansallisen pelastuksen juntan aikaan (mutta avasivat ovensa pari vuotta myöhemmin). Vuonna 2014 Euronext irrottautui 1,2 miljardin dollarin osakeannin kautta tuolloin ICE:n hallitsemasta NYSE–Euronext-pörssiryppäästä.

Lissabonin pörssin tärkein pörssi-indeksi on ollut noin 20 vaihdetuinta osaketta sisältänyt *[[PSI-20]]*, jonka uudeksi nimeksi tulee maaliskuusta 2022 lähtien *PSI* (sanoista *Portuguese Stock Index*). Uudessa indeksissä listattujen osakkeiden minimimäärää ei ole määritelty, mutta listattujen osakkeiden tulee olla yrityksistä, joiden osakkeiden markkina-arvo on vähintään 100 miljoonaa euroa. Tällaisia portugalilaisia yrityksiä on Lissabonin pörssissä loppukesällä 2021 noin 15 kappaletta.

## Lähteet

## Aiheesta muualla
*Euronext Lissabonin pörssin kotisivut  (bolsadelisboa.com.pt)
Kansallisen pelastuksen juntta

**Kansallisen pelastuksen juntta** oli osa Asevoimien liikettä (Movimento das Forças Armadas), joka hallitsi Portugalia Estado Novon kukistaneen neilikkavallankumouksen jälkeen 1974–1976.

Seitsemän miehen sotilasjunttaa johtivat kenraalit António de Spínola ja Francisco da Costa Gomes, entiset puolustusvoimien päälliköt, jotka erotettiin vuoden 1974 alussa koska he kritisoivat Afrikan siirtomaa-alueilla käytyjä sissisotia.

Spínola esiintyi televisio- ja radiolähetyksessä viiden muun juntan jäsenen kanssa ja lupasi ajatuksen- ja sananvapauden sekä vapaat vaalit sekä kansalliskokouksen että uuden presidentin valitsemiseksi.

Juntta aloitti Portugalin nimissä neuvottelut afrikkalaisten nationalististen liikkeiden kanssa. Portugalin Guinea (Guinea-Bissau) sai itsenäisyyden lähes välittömästi vallankumouksen jälkeen. Uusi hallinto lakkautti sorron välineet, kuten sensuurin, puolisotilaalliset joukot ja salaisen poliisin. Spínola, joka vastusti siirtomaiden nopeaa itsenäistymistä ilman vapaita kansanäänestyksiä, erosi syyskuussa 1974, käynnisti vastavallankaappausyrityksen, joka epäonnistui (maaliskuussa 1975), ja pakeni maanpakoon.

Huhtikuussa 1975 järjestettiin parlamenttivaalit, joiden äänestysprosentti oli ennätykselliset 92%. siirtomaista Kap Verde ja Mosambik itsenäistyivät kesäkuussa 1975, ja Portugalin loput Afrikan-siirtomaat myöhemmin samana vuonna. Itsenäistyvistä siirtomaista tuli pakolaisvyöry emämaahan.

Uusia poliittisia puolueita syntyi ja ammattiyhdistykset lakkoilivat laajasti. Vuonna 1975 hallitus päätti myös kansallistaa pankkitoiminnan, liikenteen, raskaan teollisuuden ja tiedotusvälineet.  Marraskuun 25. päivänä 1975 maltilliset armeijan osat torjuivat radikaalin vasemmistolaisen vallankaappauksen armeijassa. 

Huhtikuussa 1976 perustuslakia säätävä kokous hyväksyi uuden perustuslain, joka sitoi Portugalin sosialismiin. Parlamentissa äänet hajaantuivat eri puolille vasemmisto-oikeistoakselia, ja maltillinen sosialistijohtaja Mário Soares muodosti vähemmistöhallituksen. Kesäkuussa kenraali António Ramalho Eanes valittiin presidentiksi suurella äänten enemmistöllä.

## Lähteet
Vehmassalmen paviljonki

**Vehmassalmen paviljonki** on Vehmaalla Vilun kylässä Vehmassalmen rannalla sijaitseva tanssilava.

## Historia
Vehmassalmen paviljonki perustettiin Nuhjalan kartanolta ja Vilun tilalta lahjoituksina saadulle maalle Kustavintien varteen. Tanssilava valmistui vuonna 1963 paikallisten urheiluseurojen Taivassalon Tahdin ja Vehmaan Kiiston talkootyön tuloksena. Valmistunut lava oli Vakka-Suomen suurin: lavan pinta ala oli 350 neliömetriä ja sille mahtui kerralla tuhat tanssijaa. Lavaa laajennettiin heti seuraavana vuonna.

1960-luvulla lavalla esiintyi runsaasti kotimaisia artisteja ja yhtyeitä, kuten Danny, Johnny, Ernos, Topmost, Olavi Virta, Eino Grön, Henry Theel, Paula Koivuniemi, Marion Rung ja Katri-Helena. Varsinkin Dannyn käynti Vehmassalmella herätti paikkakunnalla paljon huomiota, kun hänen vuoden 1968 ”Rock Side Story” -show’nsa konsertti päättyi useita loukkaantumisia aiheuttaneeseen räjähdykseen. Edellä mainittujen ohella myös esimerkiksi Tauno Palo, Tapio Rautavaara, Reino Helismaa, Irwin Goodman ja Spede Pasanen vierailivat lavalla.

## Nykyään
Vehmassalmen lava on edelleen käytössä ja rakentajaseurojen omistuksessa. Paviljongin varustuksiin kuuluu nykyään tanssilattian ja esiintymislavan lisäksi 50-paikkainen buffetti, sekä 150-paikkainen pubi- ja pystybaariosa. Tanssilavaa myös vuokrataan yksityistilaisuuksiin.

## Lähteet
Pariisin pörssi

**Euronext Paris** (tunnettiin nimellä **Pariisin pörssi** (ransk.  *Bourse de Paris*) on historiallinen pörssi Pariisissa. Se on tunnettu vuodesta 2000 lähtien nimellä Euronext Paris. Se oli Amsterdamin ja Brysselin pörssien kanssa yksi Euronextin perustajista.

Ranskan pörssikauppa alkoi Lyonissa vuonna 1462. Kuningas siirrätti pörssin Pariisiin vuonna 1724 ja pyrki saamaan siihen järjestystä.

Vuonna 1808 Napoleon I aloitti pörssirakennuksen rakennuttamisen. Se tilattiin arkkitehti Alexandre Théodore Brongniartilta, jonka mukaan rakennus nimettiin. Pörssi toimi vuosina 1826–1987 Palais Brongniartissa, joka sijaitsee Place de la Boursen varrella 2. arrondissementissa. 

Pörssi toimi 1980-luvulle asti meklarien huutojen tahdissa. Tietokoneavusteinen toiminta alkoi vasta 1980-luvun lopulla.

Vuonna 1999 Pariisin pörssi yhdistyi muihin Ranskan pörsseihin, ja vuonna 2000 syntyi Euronext. Vuonna 2007 yhdistymässä New Yorkin NYSE:en syntyi NYSE Euronext.

## Lähteet

## Aiheesta muualla
Alessandro Santos

, yleensä vain **Alex**, (s. 20. heinäkuuta 1977 Maringá) on Brasiliassa syntynyt japanilainen jalkapalloilija. Ennen Japanin kansalaisuuden saamista hänen nimensä oli **Alessandro dos Santos**.

## Ura
Alex syntyi Brasiliassa, mutta muutti Japaniin 1994 ollessaan 16-vuotias. Hän liittyi J. Leaguessa pelaavaan Shimizu S-Pulseen 1997. Shimizussa pelatessaan Alex valittiin liigan parhaaksi pelaajaksi 1999.

Kesällä 2002 Alexin oli määrä siirtyi Englannin valioliigan Charltoniin, mutta hänelle ei myönnetty tarvittavaa työlupaa. Alex jatkoi uraansa Shimizussa kunnes tammikuussa 2004 hän siirtyi Urawa Red Diamondsiin.  Hän voitti Shimizussa pelatessaan muun muassa Aasian cup-voittajien cupin 1999 ja Emperor's Cupin 2001.

Urawassa Alex voitti Japanin mestaruuden 2006, minkä jälkeen hän siirtyi lainalle itävaltalaiseen Red Bull Salzburgiin. Alex voitti Salzburgissa Itävallan Bundesliigan 2007. Hän palasi Urawaan kaudeksi 2008. Kesällä 2009 Alex siirtyi Nagoya Grampusiin, jossa hän voitti mestaruuden kaudella 2010.

Alex sai Japanin kansalaisuuden marraskuussa 2001, minkä jälkeen hänet valittiin Japanin maajoukkueeseen. Hän pelasi ensimmäisen ottelunsa maaliskuussa 2002 ja pääsi mukaan MM-kilpailuihin 2002. Alex oli mukana voittamassa Aasian-mestaruuskilpailuja 2004 ja MM-kilpailuissa 2006 pelaten täyden ajan Japanin kaikissa kolmessa ottelussa. Kaikkiaan Alex pelasi vuosina 2002–2006 yhteensä 82 maaottelua, joissa hän teki seitsemän maalia.

## Tilastot

## Saavutukset
;Seurajoukkue
*Japanin mestaruus: 2006, 2010
*Aasian cup-voittajien cup: 1999
*Emperor's Cup: 2001, 2005, 2006
*Japanin Super cup: 2002, 2006
*Itävallan mestaruus: 2007

;Maajoukkue
*Aasian-mestaruus: 2004

## Lähteet
*National Football Teams
*Japan National Football Team Database

### Tilastot
* 

### Viitteet
HMS Asheldham

**HMS Asheldham** (viirinumero M2604) Britannian kuninkaallisen laivaston 1950-luvulla valmistunut Ham-luokan rannikkomiinanraivaaja. Alus nimettiin Essexissä olevan Asheldhamin mukaan.

## Valmistus

Alus tilattiin Philipiltä. Se laskettiin vesille 9. syyskuuta 1953 ja otettiin palvelukseen 20. syyskuuta.

## Palvelus
Alus siirrettiin 1. huhtikuuta 1959 Malesian laivastolle, joka nimesi aluksen *KD Sri Perlikseksi*. Alus romutettiin 1967.

## Lähteet
*
*

### Viitteet
Tiia Vanhatapio

**Tiia Vanhatapio** (s. 1969 Helsinki) on suomalainen vaatesuunnittelija. 

## Koulutus
Vanhatapio on suorittanut Aalto-yliopiston taiteiden ja suunnittelun korkeakoulussa vuonna 2005 vaatesuunnittelun maisterintutkinnon sekä sivuaineena IDBM-tutkinnon (International Design Business). 

## Ura
Valmistumisen jälkeen Vanhatapio kutsuttiin Designers Collectionin jäseneksi vuonna 2006, jonka jäseniä olivat Vuokko Nurmesniemi, Iris Aalto ja Ilona Pelli.

Amerikkalainen malli ja burleskitaiteilija Dita Von Teese pukeutui Vanhatapion luomuksiin vuonna 2009. Hollywood-näyttelijät Drew Barrymore ja Katie Holmes ostivat hänen laukkuja. Näyttelijä Cate Blanchett osti Vanhatapion suunnittelemia lastenvaatteita pojalleen. Vanhatapion cocktailmekkoja esiteltiin New Yorkin muotiviikoilla vuonna 2010.

Ruotsin kruununprinsessa Victoria ja Tanskan nykyinen kuningatar Mary ovat käyttäneet Vanhatapion luomuksia.

Vanhatapio avasi lippulaivamyymälän Helsingin Kiseleffin taloon vuonna 2011. Lippulaivamyymälä muutti Kluuviin seuraavana vuonna. Vanhatapion muotibrändi osallistui Helsingin Senaatintorin muotikylätapahtumaan vuonna 2012.

Vanhatapio loi vaatemalliston Seppälälle vuonna 2012. Vaatemalliston nimi oli Tiia Vanhatapio by Seppälä. Hän suunnitteli haute couture – puvun ranskalaiselle Veuve Clicquot-samppanjamerkille. Vanhatapio työsti Miika Saksin kanssa Collabo-malliston Rähinä Recordsille vuonna 2013. Rap-artisti Uniikki kehui mallistoa.

Vanhatapio nimitettiin suomalaisen R-Collectionin luovaksi johtajaksi vuonna 2015. Hän suunnitteli yritykselle vientimalliston Tukholmasta käsin. Vuonna 2017 hän työskenteli Muumin ja Kippari-Kallen parissa Ruotsissa. Vanhatapio laati Finlaysonille uuden vaatemalliston vuonna 2021. Finlayson oli valmistanut edellisen vaatemalliston 1970-luvulla.

Hän on työskennellyt Vero Modalle ja Benettonille. Vanhatapio mainitsee esikuvikseen Vuokko Nurmesniemen, Elsa Schiaparellin, Vivienne Westwoodin, Eley Kishimoton ja suunnittelijaduo Rinne-Niinikosken.

Tiia Vanhatapio on ollut Rave On -nimisen tamperelaisen rockabilly-orkesterin solisti 1990-luvulla. Vanhatapio on asunut Helsingin lisäksi Tampereella, Lontoossa ja Tukholmassa.

## Kunnianosoitukset
Vanhatapio voitti Kultaisen vaatepuu -palkinnon vuonna 2009, joka on arvostetuin vaatealan palkinto Suomessa. Hän voitti myös ELLE Style Awards'n vuonna 2011.

* Kultainen vaatepuu (2009)
* ELLE Style Awards (2011)

## Lähteet

## Aiheesta muualla
*mtv.3
*http://www.mtv3.fi/viihde/uutiset/muut.shtml/1168937/tiia-vanhatapio-paasi-new-yorkin-muotiviikoille
*Ylen aamut-tv
HMS Arlingham

**HMS Arlingham** (viirinumero M2603) oli Britannian kuninkaallisen laivaston 1950-luvulla valmistunut Ham-luokan rannikkomiinanraivaaja. Alus nimettiin Gloucestershiressä olevan Arlinghamin mukaan.

## Valmistus

Alus tilattiin Camper and Nicholsonsilta. Se laskettiin vesille 1. huhtikuuta 1953 ja otettiin palvelukseen 24. marraskuuta.

## Palvelus
Alus sijoitettiin huhtikuussa 1967 torpedoiden keräysveneeksi. Siihen törmäsi 1969 Espanjan tullin vene lähellä Gibraltaria. Se myytiin 19. syyskuuta 1978 Gibraltar Underwater Contractorsille.

## Lähteet
*
*

### Viitteet
Kokemäen lukio

**Kokemäen lukio** on Kokemäen kaupungissa sijaitseva kaksisarjainen lukio. Lukio toimii Tulkkilassa peruskoulun kanssa samassa rakennuskompleksissa, sen länsisiivessä. Lukioon tulee oppilaita pääasiassa Kokemäen kaupungin alueelta, mutta joinakin vuosina myös lähikunnista.

Lukion opettajat antavat myös opetusta ammatillisille oppilaitoksille, jotka tarjoavat opiskelijoilleen kaksoistutkintoa Lukiossa toimii myös aikuislinja, joka aloitti toimintansa vuonna 2009. Se antaa ylioppilastutkintoon tai opintojen täydentämiseen tähtäävää opetusta. Opiskelijoilla on oikeus osallistua iltaopetuksen lisäksi myös päiväopetukseen.

Lukion rehtorin viransijaisena toimii Juhani Grönroos. Päivälukiossa on 15 opettajaa ja noin 110 lukiolaista.

## Historiaa

Kokemäen lukion edeltäjä Kokemäen yhteiskoulu perustettiin vuonna 1907. Se aloitti toimintansa yhdellä vuosiluokalla, joka seuraavana vuonna sai seurakseen nuoremman vuosiluokan. Näin jatkuen kehittyi lopulta 5 oppikoululuokkaa lukuvuonna 1911–1912, joiden opintojen jatko tapahtui lukiossa toisilla paikkakunnilla. Tähän tarpeeseen vastasi kuitenkin Kokemäen maanviljelyslyseon perustaminen 1917. Kun lopulta 1919–1920 koulussa oli täydet 8 luokkaa, eli 5 oppikoululuokkaa ja 3 lukioluokkaa, kävi koulua 118 oppilasta. Tämä pieni koulu kasvoi ajan mittaan varsin isoksi.

Kokemäen Yhteiskoulu oli yksityinen oppikoulu, jonka omisti Kokemäen yhteiskoulun kannatusyhdistys. Oppikoulua laajennettiin lyseolla vuodesta 1917 alkaen. Kuitenkin jo 1922 saatiin lupa muuttaa 3 viimeistä luokkaa lukioksi. Uudet oppilaat kävivät siirtymäkauden ajan lukiota, kun vanhat lyseolaiset suorittivat rinnalla urakkansa loppuun 1924 mennessä. Lukion seinällä on edelleen näkyvillä Opetushallituksen tiedote Kokemäen Yhteiskoulun johtokunnalle, jossa se ilmoittaa Opetusministeriön antaneen 8.1.1925 yhteiskoululle oikeuden *"päästää oppilaansa yliopistoon täysin oikeuksin"*.

Vuonna 1967 yksityinen koulun omistajaksi tuli Kokemäen pitäjä, myöhemmin kauppala (1972), josta tuli kaupunki (1977). Vuonna 1976–77 perustettiin Kokemäen lukio, joka oli siitä lähtien peruskoulusta itsenäinen oppilaitos, jolla on oma rehtorinsa ja opettajakuntansa.

;Kokemäen Yhteiskoulun ja Maanviljelyslyseon koulunjohtajat (1917–1924) 

* 1917–1919 Aatto K. Ahlfors
* 1919–1949 K. E. Laipio

;Kokemäen Yhteiskoulun ja lukion rehtorit (1922–1976) 

* 1919–1949 K. E. Laipio
* 1949–1956 Allan Aarne Nordling
* 1956–1957 Erkki Mela
* 1957–1960 Anton Kajala
* 1960–1968 Mikko Myllyntausta
* 1968–1974 Simo Horelli
* 1974–1976 Eero Laukkanen

;Kokemäen lukion rehtorit (1976 alk.) 

* 1976–1991 Eero Laukkanen
* 1991–2002 Liisa Jukola
* 2002–2018 Harri Kivenmaa

## Oppilaskunnan hallitus

Kokemäen lukion oppilaskunnan hallitukseen kuuluu yhteensä 12 jäsentä, kaksi jokaisesta ryhmästä (abi-, jatkaja- ja alkajaryhmiä on kutakin kaksi). Hallitus kokoontuu pääsääntöisesti pari kertaa kuukaudessa. Kokouksissa päätetään muun muassa erilaisten matkojen ja tapahtumien järjestämisestä.

## Lähteet

## Aiheesta muualla
* Kokemäen kaupunki - Lukio
* Kokemäen yhteiskoulu
Nuorajärvi (Ilomantsi)

**Nuorajärvi** on suurehko järvi Ilomantsissa kuntakeskuksen itäpuolella. Koitajoki virtaa Nuorajärven kautta luoteeseen ja laskee lopulta Pielisjokeen.

## Lähteet
Hyökkäys poliisiasemalle 13 (vuoden 2005 elokuva)

**Hyökkäys poliisiasemalle 13** (*Assault on Precinct 13*) on vuonna 2005 ilmestynyt uudelleenfilmatisointi samannimisestä vuoden 1976 elokuvasta. 

## Rooleissa

## Arvioita
*Turun Sanomien* Tapani Maskula vertaili Richet’n ohjausta alkuperäisversioon ja huomasi, miten Carpenter käyttää puolet ajasta selkkauksen pohjustamiseen, kun taas Richet tekee sen varttitunnissa. Näin Carpenter ehtii syventää henkilöhahmojen kuvausta, kun taas Richet piirtää henkilöistään vain hätäiset karikatyyrit ja käyttää valtaosan elokuvan ajasta keinotekoisilla jahkailulla ja turhilla jankutuksilla rytmitettyyn ”räiskintään”. 

## Lähteet
Bella Capri

**Bella Capri** on suomalaisen iskelmälaulaja Kari Tapion studioalbumi, joka on julkaistu vuonna 2000. Albumi on myynyt kultalevyyn oikeuttavan määrän.
## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Pwon kieli

**Pwon kieli** on Myanmarissa ja Thaimaassa asuvien pwo-karenien puhuma sinotiibetiläinen kieli.

Kielen puhujia arvioidaan olevan yhdestä kahteen miljoonaan, joista yli miljoona asuu Myanmarissa. Pwo-karenit ovat kuitenkin lisääntyvässä määrin siirtymässä burman ja thain kieliin.

Pwo kuuluu sinotiibetiläisten kielten tiibetiläis-burmalaisen haaran karenilaiseen ryhmään. Karenilaisia kieliä on toisinaan pidetty kielikunnan kolmantena päähaarana. Pwon lähin sukukieli on sgaw. Sen itämurteita puhutaan Myanmarin Karenin ja Monin osavaltioissa, Tanintharyin alueella sekä Thaimaan länsiosassa. Länsimurteiden puhujat asuvat Iravadin suistoalueella. Itä- ja länsimurteet ovat vain vaivoin toistensa puhujien ymmärrettävissä.

Kieltä varten on kehitetty useita kirjoitusjärjestelmiä. Myanmarissa eniten käytettyjä ovat ns. luostari- ja lähetyssaarnaajakirjoitukset. Luostarikirjoitus perustuu monin kirjaimistoon ja yhteen itämurteista. Sen vanhimmat muistomerkit ovat 1800-luvun puolivälistä. Burmalaiseen kirjaimistoon perustuva lähetyssaarnaajakirjoitus on alun perin myös laadittu erästä itämurretta varten, mutta nykyään sitä käytetään suistoalueella asuvien kristittyjen keskuudessa.

## Lähteet
Euroopanmerikaali

**Euroopanmerikaali** eli **merikaali** (*Crambe maritima*) on monivuotinen, merenrannoilla kasvava ristikukkaiskasvi.

## Ulkonäkö ja koko

Euroopanmerikaali kasvaa 30–60 senttimetriä korkeaksi. Sillä on kalju, paksu ja monihaarainen varsi. Sinivihreät lehdet ovat möyheät, suuret, 20–50&nbsp;cm pitkät. Alimmat lehdet ovat pitkäruotisia. Lehtilapa on poimuinen ja hammaslaitainen tai liuskainen. Kukinto on runsashaarainen terttu, jossa on runsaasti pieniä, 6–9 millimetriä leveitä valkoisia kukkia. Suomessa euroopanmerikaali kukkii kesä-heinäkuussa. Litu on kaksiosainen. Tyviosa on pieni, siemenetön ja perän jatkeen tapainen. Yksisiemeninen kärkiosa on 7–10&nbsp;mm pitkä, palleromainen, lähes odaton ja aukeamaton.

## Levinneisyys
Euroopanmerikaalia tavataan ainoastaan Euroopassa Atlantin, Mustanmeren ja Itämeren rannoilla. Atlantilla sitä kasvaa Pohjois-Espanjan, Pohjois-Ranskan, Britteinsaarten, Tanskan sekä Etelä-Norjan ja -Ruotsin rannikoilla. Itämerellä laji on levinnyt Tanskan, Pohjois-Saksan, Etelä-Ruotsin ja -Suomen sekä Baltian rannikoille. Mustallamerellä sitä tavataan ainoastaan meren länsi- ja pohjoisrannikoilla. Suomessa euroopanmerikaalia kasvaa harvinaisena Suomenlahden rannikolla, erityisesti lounaisrannikon saaristossa.

## Elinympäristö
Euroopanmerikaali kasvaa soraisilla, hiekkaisilla ja kivikkoisilla, levien lannoittamilla merenrannoilla. Suomessa se on tyypillinen ulkosaariston laji.

## Käyttö
Euroopanmerikaali on syötävä ja myös vihanneskasvi, jota on syöty keitettynä, kuten kaalia. Britteinsaarilla lajia viljellään ja syödään ruokaparsan tapaan.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. .
* 
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. .

### Viitteet

## Aiheesta muualla
* Kasviatlas 2020: Euroopanmerikaalin levinneisyys Suomessa.
* Pinkka – Lajintuntemuksen oppimisympäristö: Euroopanmerikaali (''Crambe maritima'')
* Luontoportti: Merikaali (''Crambe maritima'')
* Pohjolan kasvien pauloissa: ''Crambe maritima'' - euroopanmerikaali
* ITIS: ''Crambe maritima'' 
* United States Department of Agriculture (USDA): ''Crambe maritima''
Phnom Penhin kansainvälinen lentoasema

**Phnom Penhin kansainvälinen lentoasema** ()  on Kambodžan suurin lentoasema. Se sijaitsee lähellä maan pääkaupunkia Phnom Penhiä. Lentoasemalla on yksi kolme kilometriä pitkä asfalttipäällysteinen kiitotie. Asema sijaitsee noin 12 metriä merenpinnan yläpuolella.

## Matkustajamäärän kehitys
Lentokentän matkustajamäärän kehitys vuosien 2002–2009 välillä.

## Lähteet

## Aiheesta muualla

* Lentoaseman kotisivut  cambodia-airports.com
Ipanapa 3

**Ipanapa 3** on 10. marraskuuta 2010 julkaistu lasten musiikkikokoelmalevy. Levyllä esiintyvät Pariisin kevät, Maritta Kuula, Paula Koivuniemi, Otto Grundström, Hevisaurus ja Hanna Pakarinen, Seppo Salmi ja Elina Katajamäki, Suvi Isotalo, Scandinavian Music Group, Anna Kuoppamäki, Risto ja Inka Ylihärsilä, Tea Hiilloste ja Kana, Neiti Saana, Timo Rautiainen ja Anna Puu. 

## Kappaleet
#  
#	  
#
#  
#
#
#
#
#
#
#
#
#
#

## Lähteet
Dilated Peoples

**Dilated Peoples** on kalifornialainen hip hop -ryhmä. Yhtye saavutti suuren suosion underground hip hop -yhteisön keskuudessa, mutta sai myös pientä näkyvyyttä valtavirrassa ”This Way” kappaleellaan, jossa oli mukana myös Kanye West. Yhtye pääsi Britannian singlelistan Top 40:een kahdella kappaleella, ”This Way”  ja ”Worst Comes To Worst”. Yhtyeen jäsenet ovat DJ Babu (tuottaja ja DJ), Evidence (MC) ja Rakaa Iriscience (MC).

## Historia
DJ Babu, Evidence ja Rakaa perustivat yhtyeen vuonna 1992. Vuonna 1995 yhtye äänitti albumin nimeltä *Imagery, Battle Hymns & Political Poetry*, jota ei koskaan julkaistu. Albumista on kuitenkin myöhemmin levinnyt piraattikopioita. 

Levy-yhtiö ABB Records julkaisi yhtyeen ensimmäiset singlet *Third Degree* vuonna 1997 ja *Work the Angles* vuonna 1998. Sen jälkeen yhtye teki julkaisusopimuksen Capitol Recordsin kanssa ja julkaisi vuonna 2000 ensimmäisen kokopitkän albuminsa *The Platform*. 

Yhtyeen toinen albumi *Expansion Team* julkaistiin vuonna 2001 ja sen tuotti The Alchemist. Kappaleessa *Worst Comes To Worst* yhtye käytti hyödykseen lauluraitaa Mobb Deepin kappaleesta *Survival of the Fittest* ja musiikkiraitaa William Bellin kappaleesta *I Forgot to be Your Lover*. Albumi sijoittui kahdeksanneksi Billboardin Top R&B/HipHop Album Chart -listalla ja 36:nneksi Billboard 200 -listalla. 

Yhtyeen vuonna 2004 julkaistu kolmas albumi, *Neighborhood Watch* sijoittui 55.&nbsp;Billboard 200 -listalle myytyään 143&nbsp;000 kopiota Yhdysvalloissa. Se sisälsi myös bonuskappaleen *This Way*, jossa oli mukana tuottajana toiminut Kanye West. Albumin kappale *Who´s Who?* sijoittui myös 35:nneksi UK Singles Chart -listalla. 

Neljäs albumi *20/20* julkaistiin vuonna 2006. Sen jälkeen yhtye jätti Capitol Recordsin päättäen neljä albumia kestäneen yhteistyön. Yhtye teki myös yhteistyötä underground hip hop -ryhmän *Global Warningin* kanssa.

## Muuta
Single "Back Again" oli pelin *[[Fight Night: Round 3]]* soundtrackilla. Se on kolmas EA:n peleistä, jolla esiintyy yhtyeen kappale. "Back Again" oli myös *MLB 06: The Show*'n soundtrackilla. *Neighborhood Watch*in kappale, "Who´s Who?", oli myös Need for Speed: Underground ja SSX 3 -pelien soundtrackeissa.

## Diskografia
**The Platform* (2000)
**Expansion Team* (2001)
**Neighborhood Watch* (2004)
**20/20* (2006)
* *Directors Of Photography (2014)*
Carl Jenkinson

**Carl Daniel Jenkinson** (s. 8. helmikuuta 1992 Harlow, Englanti, Iso-Britannia) on englantilais-suomalainen jalkapalloilija, joka edustaa seurajoukkuetasolla Englannin mestaruussarjassa pelaavaa Nottigham Forestia. Hän kuului kahdeksan vuotta valioliigaseura Arsenalin omistukseen mutta pelasi tuona aikana lainasopimuksilla useissa muissakin englantilaisseuroissa, viimeksi kaudella 2017–2018 mestaruussarjan Birmingham Cityssä. Pelipaikaltaan hän on oikea laitapuolustaja mutta hän pystyy pelaamaan myös puolustuksen keskustassa tai vasemmalla laidalla.

## Seurajoukkueura

Jenkinson on Charltonin kasvatti, ja edusti seuraa yhdeksänvuotiaasta lähtien. Syksyllä 2010 hän oli alkukauden lainalla konferenssiseura Eastbourne Borough’ssa. Charltonin edustusjoukkueessa hän debytoi Paint Trophy -ottelussa Brentfordia vastaan 14. joulukuuta 2010. Kevään 2011 aikana hän pelasi Charltonin edustusjoukkueessa kahdeksassa Ykkösliigan ottelussa.

Kesällä 2011 Jenkinson siirtyi Valioliigan Arsenaliin. Hän pelasi edustusjoukkueessa ensimmäisen kerran Mestarien liigan karsintaottelussa Udinesea vastaan elokuussa 2011. Ensimmäisen valioliigaottelunsa hän pelasi muutamaa päivää myöhemmin Liverpoolia vastaan. Hän pelasi kolmessa ottelussa Arsenalin tiellä FA Cupin mestaruuteen 2014. Hän pelasi kausilla 2011–2014 kaikkiaan 37 pääsarjaottelua ja teki yhden maalin.

Jenkinson pelasi lainalla Valioliigan West Hamissa kauslla 2014–2016 yhteensä 52 valioliigaottelua, joissa teki kaksi maalia. Kaudella 2017–2018 hän oli lainalle mestaruussarjan Birminghamissa. Arsenalissa hän pelasi vuodesta 2016 lähtien enää neljä valioliigaottelua. Hän pelasi kolme ottelua Arsenalin edetessä Eurooppa-liigan finaaliin 2019. 

Kesällä 2019 Jenkinson siirtyi mestaruussarjan Nottinghamiin 2,2 miljoonan euron siirtosummalla.

## Maajoukkueura

Jenkinson on Suomen kansalainen suomalaisen äitinsä kautta, minkä johdosta hän olisi ollut kelpoinen edustamaan Suomea. Alle 17-vuotiaissa hän edusti vielä Englantia, mutta vaihtoi sittemmin Suomen paitaan. Alle 19-vuotiaiden EM-karsinnoissa hän lukeutui Suomen joukkueen avainpelaajiin. Hän teki maalin ja syötti toisen karsintojen kolmannessa ottelussa, 6–2-voittoon päättyneessä ottelussa Moldovaa vastaan.

Carl Jenkinson ilmoitti lokakuussa 2012 pyrkivänsä aikuisten puolella Englannin jalkapallomaajoukkueeseen. Hän debytoikin Englannin maajoukkueessa 14. marraskuuta 2012 Ruotsia vastaan.

## Lähteet

* Carl Jenkinsonin esittely Euroopan jalkapalloliiton sivustolla 
* Carl Jenkinsonin pelaajatilastot Soccerbase.com
* 
* 

### Viitteet
Facundo Aguirre

**Facundo Aguirre** (s. 9. joulukuuta 1985 General Roca) on argentiinalainen alppihiihtäjä. Hän on osallistunut olympialaisiin vuonna 2006 ja MM-kisoihin vuonna 2005. Aguirre oli 43. suurpujottelussa Bormion MM-kisoissa 2005, mutta ei selvinnyt maaliin asti samojen kisojen pujottelussa eikä seuraavan vuoden olympialaisten suurpujottelussa.

## Lähteet
Kuningas Husseinin kansainvälinen lentoasema

**Kuningas Husseinin kansainvälinen lentoasema** ()  on Akabasta hieman alle kymmenen kilometriä pohjoiseen sijaitseva lentoasema Lounais-Jordaniassa. Lentoasemalla on yksi noin kolme kilometriä pitkä asfalttipäällysteinen kiitotie. Lentoasema sijaitsee 53 metriä merenpinnan yläpuolella.

## Lähteet
Bruno (jalkapalloilija)

**Bruno Fernandes das Dores de Souza**, pelaajanimeltään **Bruno**, (s. 23. joulukuuta 1984 Campo Maior, Brasilia) on brasilialainen jalkapallomaalivahti ja murhaaja. Bruno edustaa brasilialaista Boa Esportea vapauduttuaan naisystävänsä raa'asta murhasta saamastaan yli 22-vuoden vankeusrangaistuksesta etuajassa muotoseikkojen vuoksi.

## Vankeustuomiot ja paluu pelikentille
Bruno pidätettiin heinäkuussa 2010 epäiltynä 25-vuotiaan entisen naisystävänsä, malli Eliza Samudion murhasta. Samudio oli kadonnut noin kuukautta ennen. Poliisin mukaan Bruno sieppasi avustajiensa kanssa naisen ja kuljetti tämän maatilalle, jossa tämä pahoinpideltiin ja kuristettiin hengiltä. Lopuksi ruumis oli paloiteltu ja syötetty koirille. Bruno kiisti syytteet.

Bruno todettiin joulukuussa 2010 riodejaneirolaisessa oikeusistuimessa syylliseksi Eliza Samudion sieppaukseen ja yritykseen pakottaa tämä tekemään abortti ja tuomittiin 4,5 vuodeksi vankeuteen.

Maaliskuussa 2013 Bruno tuomittiin Samudion murhasta 22 vuodeksi ja kolmeksi kuukaudeksi vankeuteen.

Tuomari katsoi, että "Brunon vankilassa viettämät kolme vuotta ennen tuomiota oli ylimitoitettu", ja Bruno vapautettiin vankilasta jo helmikuussa 2017 niin sanotun habeas corpus -menettelyn perusteella. Maaliskuussa 2017 Boa Esporte -jalkapalloseura ilmoitti solmineensa Brunon kanssa kahden vuoden sopimuksen.

## Lähteet
Dabrel

**Dabrel** (? – 1211) oli Toreidan alueen liiviläisten vanhin. Hän taisteli toisen toreidalaisen liiviläisen Kaupon ohella kristittyjen puolella ja oli mukana Viroon suunnatuilla ristiretkillä. Hän jäi kuitenkin Kauppoa tuntemattomammaksi.

## Elämäkerta
### Varhaiset vaiheet
Dabrel hallitsi Koivajoen halkaiseman Toreidan eteläpuolta Kaupon hallitessa alueen pohjoispuolta. Dabrelis hallitsi Sateselen linnaa, joka oli omana aikanaan vaikuttava rakennus. Linnan jäänteet ovat edelleen näkyvillä. Vuonna 1186 Toreidaan saapui Teoderik-niminen lähetyssaarnaaja, joka kastoi Kaupon kristityksi Dabrelin jäädessä pakanaksi. Dabrel oli todennäköisesti Akon puolella tämän johtamassa kapinassa saksalaisia vastaan. Ako kukistettiin ja kapinaa seurasi saksalaisten johtamien semgallien sotaretki Toreidaan vuonna 1206. Tässä vaiheessa Kauppo oli syösty vallasta, mutta hän tuli takaisin omalle linnalleen hyökkäävien joukkojen mukana. Saksalaiset ja semgallit piirittivät Dabrelin linnan ja hyökkäsivät sitä vastaan kykenemättä kuitenkaan valloittamaan sitä. Semgallit luopuivat piirityksestä ja lähtivät sotasaaliineen heimoalueelleen. Tämän jälkeen ristiretkeläisten ja liiviläisten välille solmittiin rauha. Voitosta huolimatta Dabrel antoi kastaa itsensä ja hallitsemansa liiviläiset myöhemmin samana vuonna.

### Saksalaisten liittolaisena
Vuonna 1207 Toreidan alue jaettiin Kalparitariston ja arkkipiispan kesken ritarikunnan saaden Dabrelin hallitseman osan Toreidaa. Vuoden 1209 ja 1210 vaihteessa Dabrel vaikutti todennäköisesti saksalaisten päätökseen uusia rauha ugandilaisten kanssa. Vuonna 1211 Dabrel oli liiviläisten mukana ristiretkellä Soontaganaan lähellä nykyistä Pärnua. Dabrel oli todennäköisesti mukana myös retkellä Sakalaan ja Viljandin linnan piirityksessä. Epävarmempaa on, oliko hän mukana myöhemmin samana vuonna tehdyllä Beverin linnan piirityksellä. Ilmeisesti joukkojen palattua Liivinmaalla puhkesi rutto, johon Dabrelkin kuoli edelleen saman vuoden 1211 aikana.

## Lähteet
Paalupaikka (albumi)

**Paalupaikka** on suomalaislaulaja Kari Tapion marraskuussa 2005 julkaistu studioalbumi. Kultalevy myönnettiin vuonna 2005 ja platinalevy 2005. Albumia on myyty yli 38&nbsp;000 kappaletta.

Levyn nimikappale on Heikki Harman eli Hectorin säveltämä ja sanoittama. Kappale alkaa Tapiolle tyypllisenä countryhenkisenä iskelmänä ja muistuttaa kertomusta Tapion omasta elämästä. Laulaja pohdikelee ikääntyneenä elämä filosofisessa valossa ja toteaa elämän olevan suuren ihmeen odottamista. Kappale oli 2000-luvulla julkaistuista Hectorin säveltämistä ja sanoittamista kappaleista viimeinen.

## Kappaleet
# 
# 
# 
# 
# 
# 
# 
# 
# 
# 
# 
# 

## Tekijät
### Muusikot
; Kappaleella ”Paalupaikka”
* Kari Tapio – laulu
* Pirjo Aittomäki, Mervi Hiltunen, Matti Holi ja Pekka Kuorikoski – taustalaulut
* Seppo Rehnström – syntetisaattori
* Jarmo Nikku – kitarat
* Jani Jalkanen – basso
* Anssi Nykänen – rummut
* Tapio ”Mongo” Aaltonen – lyömäsoittimet
+
* Teppo Ali-Mattila, Heikki Hämäläinen, Outi Iljin, Katariina Junnila, Kati Király, Yrjö Lasonpalo, Mikaela Palmu, Seppo Rautasuo ja Simo Rautasuo – viulut
* Mauri Pietikäinen, Markus Sallinen ja Heikki Vehmanen – alttoviulut
* Veli-Matti Iljin ja Jaakko Raulamo – sellot

### Tuotanto
* Markku Johansson – tuottaja
* Kari Tapio ja Ilkka Vainio – vastaavat tuottajat
* Jorma Hämäläinen – äänitys (StudioPOP, Helsinki), miksaus
* Mikko Oinonen / Soundtrack Studio, Helsinki – ”Paalupaikka”-kappaleen jousiryhmän äänitys
* Seppo Hagfors – valokuvat
* Tero Jämsä – kansikuva

## Lähteet

## Aiheesta muualla
* Paalupaikka  axr.fi
Lotte Smiseth Sejersted

**Lotte Smiseth Sejersted** (s. 5. maaliskuuta 1991) on norjalainen alppihiihtäjä.

Nuorten MM-kilpailuissa Garmisch-Partenkirchenissa vuonna 2009 Sejersted otti syöksylaskussa hopeaa, ja seuraavana vuonna Ranskassa pidetyissä kisoissa pronssia syöksylaskussa ja hopeaa alppiyhdistetyssä. Vuonna 2011 hän voitti nuorten MM-kultaa syöksylaskussa. Aikuisten arvokisoissa hän kilpaili ensimmäisen kerran Garmisch-Partenkirchenin MM-kilpailuissa 2011, joissa hän oli alppiyhdistetyssä kymmenes. Schladmingin MM-kilpailuissa 2013 hän sijoittui supersuurpujottelussa 13:nneksi. Sotšin olympialaisissa 2014 hän oli syöksylaskussa kuudes ja supersuurpujottelussa 14:s. 

Sejerstedin ensimmäinen kilpailu alppihiihdon maailmancupissa oli Söldenin suurpujottelussa 24. lokakuuta 2009. Ensimmäiset maailmancupin pisteensä hän saavutti Val d'Isèren superalppiyhdistetyssä joulukuussa 2009 oltuaan 28:s. Sejersted sijoittui ensimmäisen kerran kymmenen parhaan joukkoon Lenzerheiden syöksylaskussa maaliskuussa 2011 oltuaan viides. Ennen sitä hän oli ollut parhaimmillaan seitsemästoista Crans-Montanan syöksylaskussa kaudella 2009–2010. Toisen kerran hän saavutti viidennen sijan joulukuussa 2013 käydyssä Val d'Isèren syöksylaskussa ja kolmannen kerran joulukuussa 2015 käydyssä Lake Louisen supersuurpujottelussa.

Sejersted ilmoitti huhtikuussa 2017 lopettavansa alppihiihtouransa. Hän kilpaili viimeisen kerran maailmancupissa tammikuussa 2017 Zauchenseessä, kun hän kaatui pahasti ja loukkasi nivelsiteensä.

## Lähteet
Lars Elton Myhre

**Lars Elton Myhre** (s. 17. elokuuta 1984 Gjøvik) on norjalainen alppihiihtäjä.

Myhren ensimmäinen kilpailu alppihiihdon maailmancupissa oli Kranjska Gorain pujottelussa 5. tammikuuta 2003. Myhre on sijoittunut maailmancupissa parhaimmillaan viidenneksi Beaver Creekin superalppiyhdistetyssä kaudella 2007–2008. Kaksiin olympiakisoihin osallistunut Myhre on sijoittunut olympialaisissa parhaimmillaan 25:nneksi Vancouverin super-g:ssä. Alppihiihdon maailmanmestaruuskilpailuissa hänen paras sijoituksensa on superalppiyhdistetyn seitsemäs sija Garmisch-Partenkircheniaaä 2011. Åren pujottelussa vuonna 2007 hän oli kymmenes.

Nuorten MM-kisoissa Mariborissa vuonna 2004 Myhre otti alppiyhdistetyssä pronssia.

## Lähteet

## Aiheesta muualla
* Lars Elton Myhren kotisivut
Cristian Javier Simari Birkner

**Cristian Javier Simari Birkner** (s. 4. lokakuuta 1980 San Carlos de Bariloche) on argentiinalainen alppihiihtäjä. Hän edustaa seuratasolla Club Andino Barilochea. Simari Birkner on osallistunut olympialaisiin neljästi, vuosina 2002&ndash;2014. Tämän lisäksi hän on kilpaillut MM-kisoissa joka kerta vuodesta 1997 lähtien.

Simari Birkner on alppihiihtosuvun vesa: hänen sukulaisensa Macarena, María, Carolina, Magdalena, Ignacio ja Jorge ovat kaikki olleet olympiatason alppihiihtäjiä.

## Ura

Simari Birkner osallistui aikuisten arvokisoihin ensimmäistä kertaa Sestrieren MM-kisoissa 1997, jolloin hänen paras sijoituksensa oli 21. tila alppiyhdistetystä. Hän oli MM-kilpailuissa myös vuosina 1999 ja 2001, mutta ei selviytynyt yhdessäkään lajissa kolmenkymmenen parhaan joukkoon. Simari Birkner osallistui olympialaisiin ensimmäistä kertaa Salt Lake Cityssä 2002. Tuolloin hän ei saanut sijoitusta alppiyhdistetyssä eikä syöksylaskussa, mutta oli kolmaskymmenes suurpujottelussa ja seitsemästoista pujottelussa. Simari Birkner oli samoissa kisoissa myös maansa lipunkantaja avajaisissa. Hän pääsi pistesijoille myös seuraavan vuoden MM-kisoissa Sankt Moritzissa, kun hän oli suurpujottelussa 17. ja pujottelussa 25. Simari Birkner oli Bormion MM-kisoissa 2005 suurpujottelun 23. sijalla ja sai samana vuonna myös toistaiseksi parhaan maailmancup-sijoituksensa, kun hän oli kolmaskymmenestoinen Val d'Isèren superalppiyhdistetyssä.

Simari Birkner oli Torinon olympialaisissa 2006 23. sekä alppiyhdistetyssä että suurpujottelussa, mutta ei päässyt maaliin asti pujottelussa. Hän oli kuitenkin seuraavan vuoden MM-kilpailuissa pujottelun seitsemästoista ja sai täten parhaan MM-sijoituksensa. Simari Birkner osallistui myös vuoden 2009 MM-kisoihin ja Vancouverin olympialaisiin 2010, joissa hän oli mukana neljässä lajissa sijoittuen parhaimmillaan 26:nneksi pujottelussa. Simari Birkner kantoi maansa lippua kyseisten olympialaisten avajaisissa.

## Lähteet
Kuin taivaisiin

__NOTOC__
**Kuin taivaisiin** on suomalaisen iskelmälaulaja Kari Tapion studioalbumi vuodelta 2007. Kultalevy myönnettiin vuonna 2007, ja platinalevy 2008. Albumia on myyty yhteensä yli 31 000 kappaletta.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Kuin taivaisiin discogs.com-sivustolla
Jekaterinburgin keskusstadion

**Keskusstadion** () on monikäyttöinen stadion Jekaterinburgissa Venäjällä. Stadion avattiin vuonna 1957. Nykyään sitä käytetään enimmäkseen jalkapallossa FK Uralin kotikenttänä. Stadionille mahtuu 44 130 ihmistä.
Saharan eläimistö

**Saharan eläimistö** koostuu pääosin hyönteisistä, hämähäkkieläimistä, matelijoista, nisäkkäistä ja linnuista. 

Monet Saharan eläimet sopeutuvat kuumuuteen kaivautumalla hiekkaan päiväksi ja kuivuuteen ottamalla ainakin suurimman osan tarvitsemastaan vedestä ravinnosta.

## Eläinten sopeutuminen kuumaan ja kuivaan
Matelijat sietävät jopa 45 C, mutta niidenkin on kaivauduttava päivän kuumimmaksi ajaksi Saharan hiekkaan. Matelijat ja pienet nisäkkäät kuolisivat Saharan hiekalle, elleivät osaisi kaivautua hiekkaan. Monet pienet eläimet elävät ainakin osin maan alla piiloutuen pahimmalta auringon paahteelta kaivamaansa maanalaiseen tunneliin. Monet koloissa asuvat eläimet liikkuvat vain öisin. Eräät eläimet pystyvät koteloitumaan jopa vuosiksi suojautuakseen polttavalta auringolta.
Monet nisäkkäät selviävät hyvin niukalla vedellä ottamalla veden ravinnostaan. Eläimistö riippuu Saharassa huomattavasti seudun kuivuudesta. Esimerkiksi sakaali elää melko kosteassa, aavikkokettu kuivassa.

## Kuivimman alueen eläimistö
Saharan kuumimmassa ja kuivimmassa sisäosissa elää lähinnä hyönteisiä, hämähäkkieläimiä, matelijoita ja jyrsijöitä. Selkärangattomissa on muun muassa muurahaisia, hämähäkkejä ja skorpioneja. 10 senttimetrin pituinen kamelihämähäkki elää syömällä hyönteisiä, skorpioneja ja jopa hiiriä, liskoja ja pieniä lintujakin. Lantakuoriaiset, muurahaiset ja rukoilijasirkat kuuluvat aavikon hyönteisiin.

## Matelijat, linnut
Matelijoista Saharassa viihtyvät lähinnä käärmeet ja liskot. Skinkit ovat liskoja, jotka kaivautuvat hiekkaan.
Saharassa elää mm. kameleontteja ja kobria.  Saharassa on 300 lintulajia, joista monet muuttavat Saharan halki.

## Nisäkkäät
Saharassa elää monilla alueilla muun muassa gaselleja, keihäsantilooppeja, aavikkokettuja, hyeenoja, sakaaleja, leopardeja, aavikkojäniksiä ja varsinkin jyrsijöitä. Saharan pieniä eläimiä ovat muun muassa aavikkohyppyrotat, kampasormirotat, hiiret ja siilit.  
Gaselleista pystyy Saharassa elämään lähinnä valkogaselli ja dorcasgaselli. Enemmän nisäkkäitä elää aavikon reuna-alueilla.

## Lähteet
* Kalevi Rikkinen: Maapallon aluemaantiede. Helsinki Otava 1983. 
* 
* Peter Haggett: Pohjois-Afrikka, Maailma tänään, Tieteen kuvalehden hakuteos. Bonniers Kööpenhamina 1998, Nide 16. 
*Encyclopedia Britannica, Macropaedia, 1974, , artikkeli Sahara, artikkeli Africa
* Encyclopedia Britannica, Macropaedia, 15. edition, 1985, ,osa 13, Africa alaotsikko Sahara
* Encyclopedia Britannica Micropaedia, 15. edition, 1993, , , Osa 10 Reti-Solovets, artikkeli Sahara s 302
*GEO 1, GEO - Maantiedon suuri tietosanakirja osa 1 aakkoset -Botswana, Weilin+Göös 1981, Päätoim Veikko okko, Holl päätoim Wouter Tims, , koko teos , artikkeli Autiomaa

### Viitteet
Kevin Miller (ääninäyttelijä)

**Kevin Miller** (s. 21. joulukuuta 1977 Minot, Pohjois-Dakota) on yhdysvaltalainen ääninäyttelijä. Hänet tunnetaan parhaiten ääninäyttelystään Sly Cooper -videopelisarjassa.

## Roolit
**Ace Combat 04* (2001): Shattered Skies
**[[Sly Raccoon]]* (2002): Sly Cooper
**Carmen Sandiego: The Secret of the Stolen Drums* (2004): Cole Gannon
**[[Sly 2: Konnakopla]]* (2004): Sly Cooper
**[[Sly 3: Konnien kunnia]]* (2005): Sly Cooper
**Virtua Quest* (2005): Sei
**Tales of Eternia* (2006): Reid Hershel
**[[PlayStation Move Heroes]]* (2011): Sly Cooper
**[[Sly Cooper: Thieves in Time]]* (2013): Sly Cooper

## Aiheesta muualla
*
Florian Meyer

**Florian Meyer** (s. 21. marraskuuta 1968 Braunschweig, Länsi-Saksa) on saksalainen jalkapalloerotuomari. Hän on tuominnut kotimaansa pääsarjassa vuodesta 1998 asti. Neljä vuotta myöhemmin hänestä tuli kansainvälinen erotuomari.

Meyer toimi vuoden 2007 Mestarien liigan loppuottelussa neljäntenä erotuomarina. Loppuottelussa pelasivat vastakkain italialainen Milan ja englantilainen Liverpool.

## Aiheesta muualla
* Meyerin esittely Saksan jalkapalloliiton sivustolla
Jason Everman

**Jason Everman** (s. 16. elokuuta 1967 Alaska) on yhdysvaltalainen kitaristi-basisti, joka on soittanut muun muassa Nirvana- ja Soundgarden-yhtyeissä. Hän liittyi Nirvanan toiseksi kitaristiksi 1989. Hänen nimensä mainitaan ja hänen kuvansa esiintyy Nirvanan albumilla *Bleach*, vaikka hän ei soittanut yhdelläkään albumin kappaleista. Myöhemmin Everman palveli Yhdysvaltain maavoimissa.

## Diskografia
**Mind Funk**
**Dropped* (1993)
 
**Nirvana**
**Hard to Believe: Kiss Covers Compilation* (1992)
**With the Lights Out* (2004)

**OLD**
**Lo Flux Tube* (1991)
**Masters of Misery – Black Sabbath: An Earache Tribute* (1992)

**Soundgarden**
**Hands All Over* (1990)
**Loudest Love* (1990)
**Louder Than Live* (1990)

## Lähteet

## Aiheesta muualla
Bergius

**Bergius** on muun muassa seuraavien henkilöiden sukunimi:

* Anders Bergius (1693–1750), teologian professori ja valtiopäivämies, Turun akatemian rehtori 1735–1736
* Bengt (1723–1784) ja Peter Jonas Bergius (1730–1790), Tukholmassa sijaitsevan Bergianska trädgården -puutarhan perustajat
* Eino Bergius (1884–1978), suomalainen diplomi-insinööri ja harrastajavalokuvaaja
* Friedrich Bergius (1884–1949), saksalainen kemisti, Nobelin kemianpalkinnon saaja
* Jade Bergius (s. 1998), suomalainen jalkapalloilija
* Jere Bergius (s. 1987), suomalainen seiväshyppääjä
* Karl Heinrich Bergius (1790–1818), saksalainen luonnontieteilijä
* Liisa Bergius (1889–1980), suomalainen lyseon lehtori ja oppikirjojen tekijä
* Nicolaus Bergius (1658–1706), ruotsalainen teologi, tutkija ja luterilaisen kirkon superintendentti
* Peter Jonas Bergius (1730–1790), ruotsalainen lääkäri ja kasvitieteilijä
* Petrus Bergius (1612–1691), suomalainen professori ja kirkkoherra, Turun akatemian rehtori 1659–1660 ja 1669–1670.
Luottotappio

**Luottotappio** on taloudessa myyjälle tai luotonantajalle syntyvä tappio, joka syntyy mikäli ostaja tai luotonsaaja ei pysty suoriutumaan kaupan tai luottosopimuksen mukaisista maksuvelvoitteistaan. Luottotappio on saamatta jääneen tulon suuruinen. Luottotappiot alaskirjataan. Rahalainoista aiheutuneet luottotappiot vähennetään tuloslaskelman ryhmässä ”Rahoitustuotot ja -kulut”. Luottotappiot ovat kirjanpidossa vähennyskelpoisia eriä.

## Lähteet
Ivo Preiss

**Ivo Preiss** (s. 18. heinäkuuta 1980) on latvialainen salibandyn pelaaja. Hän edustaa Latvian pääsarjassa RTU/Inspectaa. Preiss on edustanut Latvian maajoukkuetta vuodesta 2006 ja pelasi ensimmäiset arvokisansa vuoden 2010 MM-kisoissa.

## Lähteet
* Ivo Preissin profiili IFF:n sivustolla
Kofferdam

**Kofferdam** on nimitys hammaslääketieteessä käytettävälle lateksisuojalle. Kofferdamia käytetään erityisesti paikkaus- ja juurihoidoissa. Niitä voidaan käyttää myös turvaseksissä estämään sukupuolitautien leviäminen .

## Hammaslääketieteellinen käyttö
Kofferdamia käytetään hammaslääketieteessä paikkaus- ja juurihoidoissa. Kofferdam -kalvot ovat erittäin ohuita lateksi- tai silikoniarkkeja. Silikonista valmistetut sopivat lateksiallergisille.

Kofferdamin tarkoitus on eristää operoitava hammas suuontelosta. Juurihoidon aikana on tärkeää suojata avoin yhteys hammasytimeen suun bakteereilta. Paikkaushoidossa kofferdamin tarkoitus on lähinnä eristää paikattava alue kosteudelta, sillä muovipaikoissa käytetyt sidosaineet ovat herkkiä kosteudelle.

Kofferdam -arkki kiinnitetään suun ulkopuolelle erityisiin kiinnikkeisiin. Joissain tilanteissa kofferdamin käyttö ei välttämättä onnistu. Se voi olla esimerkiksi hankala asettaa paikoilleen tai potilaasta kofferdamin käyttö voi olla epämiellyttävää.

## Turvaseksi
Turvaseksissä kofferdamia käytetään yleisesti suuseksissä, varsinkin cunninlinguksen tai anilinguksen aikana. Näin estetään sukupuoliteitse tarttuvien tautien leviäminen. Kun kofferdam -arkki on käsitelty liukastusaineella, sen läpi voidaan suulla stimuloida vulvan tai peräaukon seutua. Näin vältetään iho- ja nestekontakti ja vältytään mahdollisten sukupuolitautien leviämiseltä.

## Lähteet

## Aiheesta muualla
James Donald

**James Robert MacGeorge Donald** (18. toukokuuta 1917 Aberdeen, Aberdeenshire, Skotlanti – 3. elokuuta 1993 West Tytherley, Wiltshire, Englanti) oli skotlantilainen näyttelijä. Hänen näyttelijänuransa alkoi vuonna 1939. Hänet tunnetaan elokuvista *[[Hän rakasti elämää]]* (1956), *[[Muukalaiset valovuosien takaa]]* (1957), *[[Kwai-joen silta]]* (1957) ja *[[Suuri pakoretki]]* (1963). Hänet tunnetaan myös tv-sarjasta *[[Hallmark Hall of Fame]]*.

James Donald oli naimisissa Ann Donaldin kanssa, ja heillä on yksi lapsi.

## Ehdokkuudet
*Emmy (1962)

## Aiheesta muualla
*
Tejbir Bura

**Tejbir Bura** () oli nepalilainen vuorikiipeilijä ja olympiavoittaja. Hän on samalla myös maansa ainoa olympiamitalisti. Bura oli yksi 21 vuoden 1924 talviolympialaisten päättäjäisissä olympiakultamitalilla palkitusta edellisen neljän vuoden aikana merkittävään suoritukseen kyenneestä vuorikiipeilijästä.

## Lähteet
GOM Player

**GOM Player** on mediasoitin, joka soveltuu Windows-käyttöjärjestelmille. Soittimen on kehittänyt eteläkorealainen *Gretech Corporation*. Soitin tukee useimpia saatavilla olevia video- ja äänikoodekkeja ja tiedostomuotoja, sekä lukuisia verkon yli ladattavia suoratoistoprotokollia.

Soitin on Etelä-Korean suosituin mediasoitin. Sana gom (곰) tarkoittaa karhua koreaksi, minkä takia GOM Player käyttää logossaan karhun tassun kuvaa.

## Katso myös
* Luettelo mediasoittimista

## Aiheesta muualla
* Virallinen sivusto
Bernadette Schild

**Bernadette Schild** (s. 2. tammikuuta 1990) on itävaltalainen alppihiihtäjä. Hänen siskonsa Marlies Schild on menestynyt alppihiihtäjä.

Bernadette Schildin ensimmäinen kilpailu alppihiihdon maailmancupissa oli Bormion pujottelussa 14. maaliskuuta 2008. Ensimmäisen pistesijansa hän saavutti Semmeringin pujottelussa joulukuussa 2008 oltuaan lopputuloksissa 24:s. Kymmenen parhaan joukkoon hän sijoittui ensimmäisen kerran oltuaan seitsemäs Courchevelin pujottelussa joulukuussa 2010. Ensimmäisen palkintosijansa hän saavutti oltuaan toinen Lenzerheiden pujottelussa maaliskuussa 2013. Hän oli kolmas Courchevelin pujottelussa joulukuussa 2013. Kisan voitti hänen Marlies-siskonsa. Bernadette Schild oli kolmas Kranjska Goran pujottelussa helmikuussa 2014, Squaw Valleyn pujottelussa maaliskuussa 2017 ja Killingtonin pujottelussa marraskuussa 2017. Hän sijoittui toiseksi Flachaun pujottelussa tammikuussa 2018. Saman kauden pujottelucupissa hän oli viides. Kaudella 2018–2019 hän sijoittui kolmanneksi Levin pujottelussa. 

Nuorten MM-kisoissa Formigalissa vuonna 2008 Schild voitti kultaa pujottelussa, ja seuraavana vuonna hopeaa Garmisch-Partenkirchenin kisojen pujottelussa. Schladmingin MM-kilpailuissa 2013 hän sijoittui pujottelussa 12:nneksi, Sankt Moritzissa 2017 kymmenenneksi, Pyeongchangin olympialaisissa 2018 seitsemänneksi ja Åren MM-kilpailuissa 2019 yhdeksänneksi.

## Lähteet
James Jakes

**James Jakes** (s. 4. elokuuta 1987 Leeds, West Yorkshire) on brittiläinen autourheilija.

## Ura
Hän aloitti uransa T-Cars-sarjassa vuonna 2002. Seuraavana vuonna hän sijoittui sarjan toiseksi. Vuosina 2004–2005 Jakes kilpaili Formula Renault -luokassa ja sijoittui kotimaansa sarjan kolmanneksi vuonna 2005. Vuosina 2006–2008 Jakes kilpaili Formula 3 -luokassa.

Kausina 2008–2009 ja 2009–2010 Jakes kilpaili Aasian GP2-sarjassa Super Nova Racing -tallissa saavuttaen kolme palkintosijaa ja 13 pistettä. Vuonna 2010 Jakes kilpaili GP3-sarjassa Manor-tallin kuljettajana. Hän saavutti kolme palkintosijaa ja 21 pistettä sijoittuen sarjan kahdeksanneksi. Jakes ajoi vielä kaksi kilpailua GP2-sarjassa Scuderia Coloni-tallissa saavuttamatta pisteitä.

Jakesin oli tarkoitus kilpailla GP2 -sarjassa kaudella 2011 Coloni tallissa, mutta hän siirtyi jo kesken Aasian GP2-sarjan IndyCar -sarjaan.

## GP2-tulokset

### Aasian GP2

## GP3-tulokset
Liian kuumaa käsitellä

**Liian kuumaa käsitellä** on Supersankarin ja Idän Ihmeen 14. maaliskuuta 2003 julkaistu studioalbumi. Sen julkaisi Litraset Kaikille Entertainment.

## Kappaleet
# Liian kuumaa käsitellä (2:29)
# Pannu kuumana (mukana Spesialisti) (4:07)
# Pelkkää plussaa (2:50)
# Päät jäässä (skit) (3:03)
# Tampereen hienointa (mitä on saatavilla) (3:46)
# Aijaijai (3:43)
# Anna mennä, anna mennä! (3:53)
# Ei mikään muutu (mukana Kristiina Wheeler) (3:30)
# Terapia sessio osa 1 (mukana Sere) (3:20)
# (Skit) (1:18)
# Ooksä valmis (3:59)
# Ennätysjahti 2003 (mukana Leijonamieli, Spesialisti, Tiedemies & Timsi) (4:06)

## Biitit
* Tiedemies: 1, 3, 9, 11, 12
* Jazzy-O: 2, 6
* $-mies: 5
* Skillsters: 7, 8
Kutsu EP

__NOTOC__
**Kutsu EP** on Julma-Henrin ja RPK:n 9. joulukuuta 2010 Mörssi -levy-yhtiön kautta julkaistu EP. Se julkaistiin ainoastaan vinyylinä ja sen kaikki kuusi kappaletta ovat esimakua Julma-Henrin ja RPK:n 16. helmikuuta 2011 julkaistavalta *[[”HENRI”]]* -albumilta. Kutsu EP nousi ilmestyttyään Suomen viralliselle singlelistalle sijalle 13.

## Taustaa
EP:n sanoitukset ovat luonnollisesti Julma-Henrin käsialaa, kun taas EP:n tuotannosta ja sävellyksestä vastaa RPK. EP:n ensimmäinen näytekappale ”Ongelma ristii kädet” julkaistiin heinäkuussa 2010. Toinen näytekappale ”Jumala on kuollu” julkaistiin marraskuussa 2010. Kappaleella Henri käyttää autotune -efektiä. Kappaleesta ”Kutsu” on kuvattu Otto Byströmin ja Ristomatti Myllylahden ohjaama musiikkivideo.

## Kappaleet
# 
# 
# 
# 
# 
# 

## Lähteet

## Aiheesta muualla
* ”Kutsu” -musiikkivideo YouTubessa
* EP:n tiedot Levykauppa Äxän sivustolla